Nudelman-Suranov NS-23

NS-23 – Antrojo pasaulinio karo metais Sovietų Sąjungoje sukurta aviacinė patranka. Konstruktoriai – A. Nudelmanas (rus. Алекса́ндр Эммануи́лович Нудельма́н) ir A. Suranovas (rus. Александр Степанович Сура́нов). Konstrukcija beveik analogiška tų pačių konstruktorių sukurtai patrankai NS-37. Ginklas sukurtas siekiant pakeisti ankstesnę patranką Volkov-Yartsev VYa-23. Pradėta eksploatuoti 1944 m.

Amunicija – 14,5 × 114 mm prieštankinės kulkos pagrindu sukurtas šovinys su iki 23 mm padidintu kalibru (svoris – 175 g). Veikimo principas – vamzdžio atatranka (beatatrankinis). Ginklo matmenys – svoris 37 kg, patrankos ilgis – 198,5 cm, plotis – 16,5 cm, vamzdžio ilgis 145 cm. Greitošauda – 600 šūvių/min. Pradinis sviedinio greitis – 700 m/s.

Naudoti dvejų tipų šaudmenys: 

 BZ (rus. БЗ) - šarvamušis-padegantis sviedinys (masė 200 g, iš jų 5-7 g padegančiosios medžiagos, be sprogdiklio), pramušdavo 25 mm šarvus 200 m. atstumu.

 OZ (rus. ОЗ) -  skeveldrinis-padegantis sviedinys (masė 200 g, 13-15 g sprogstančios medžiagos su sprogdikliu А-23).

Su patranka naudotas ir propelerio sinchronizatorius, toks variantas gavo indeksą NS-23S („S“ – sinchronizuota). Ginklas montuotas fiksuotai (orlaivio sparne arba nosyje).

Variantai 

 NS-23S (rus. НС-23С): su sinchronizatoriumi (konstruktorius А. Richteris, 1946 m.). Montuotas į stūmokliniais varikliais varytus naikintuvus Lа-9 (4 x NS-23S) ir Lа-11 (3 х NS-23S)
 NS-23KM (rus. НС-23КМ): motorinė patranka, skirta montuoti į sparnus. Naudota stūmokliniais varikliais varytuose šturmo lėktuvuose Il-10 (4 х NS-23КМ), reaktyviniouse naikintuvuse Jak-15 (2 х NS-23КМ), Jak-17UTI (х NS-23КМ), MiG-9 (2 х х NS-23КМ) и MiG-15 (2 х NS-23КМ), sraigtasparniuose Mi-2URN/URP-G.
 NS-23KM (rus. НС-23КМ) suprailgintu vamzdžiu. Montuotas į JaK-17 (2 х NS-23КМ).

Gamyba 

Patranka 1944–1953 m., gaminta dvejose karinėse gamyklose – Kovrove (Gamykla Nr. 2) ir Tuloje (Gamykla Nr. 535). Viso pagaminti 28 479 vnt. Gamykloje Nr. 2 1944–1950 m. pagaminti 22 479 vnt.

1951–1953 m. Gamykloje Nr. 535 pagaminti 6000 vnt. NS-23.

Naudojimas 
NS-23 buvo montuojama į ginkluotus An-2 modelius, taip pat šturmo lėktuvą Il-10, bombonešius Il-22, Tu-4 naikintuvus La-9, La-15, La-156, La-176, I-211, MiG-9, Jak-9UT, Jak-15, Jak -17, Jak-23, Su-5, Su-9 (1946 m.), Su-11, skraidančią valtį Be-6. NS-23 buvo montuojama ir į atskirus ankstyvuosius MiG-15.

Gaminta 1944–1953 m. Nuo 1949 m. NS-23 buvo pradėti keisti naujų modeliu Nudelman-Richter NR-23.

Šaltiniai 
 (EN) 
 (RU) Широкорад А. Б. История авиационного вооружения. – Минск: Харвест, 1999. – С. 135–137. – ISBN 985-433-695-6.
 (RU) Тихонов С. Г. Оборонные предприятия СССР и России : в 2 т. — М. : ТОМ, 2010. — Т. 1.

Aviacijos ginkluotė